turjo4nis/wikipedia-bn-dump-20250701 huggingface dataset:
সেরা হাস্যরসাত্মক ধারাবাহিক বিভাগে প্রাইমটাইম এমি পুরস্কার

সেরা হাস্যরসাত্মক ধারাবাহিক বিভাগে প্রাইমটাইম এমি পুরস্কার হল মার্কিন যুক্তরাষ্ট্রে রাতে প্রদর্শিত হাস্যরসাত্মক ধারাবাহিকের জন্য একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত এমি পুরস্কার, যা ১৯৫২ সাল থেকে দেওয়া হয়ে আসছে। ১৯৬০ থেকে ১৯৬৪ সাল পর্যন্ত এই পুরস্কারকে কমেডি স্পেশাল পুরস্কারে যোগ করা হয়, যাতে ধারাবাহিক ও অন্যান্য কমেডি অনুষ্ঠানের পুরস্কার একসাথে দেওয়া যায়।

ফ্র্যাজিয়ার ১৯৯৪ থেকে ১৯৯৮ সাল পর্যন্ত এবং মডার্ন ফ্যামিলি ২০১০ থেকে ২০১৪ সাল পর্যন্ত টানা পাঁচবার করে এই পুরস্কার লাভ করে এই পুরস্কারের সর্বোচ্চ গ্রহীতার সম্মান লাভ করে। দ্য ফ্লিন্টস্টোনস ও ফ্যামিলি গাই এই বিভাগে মনোননয় প্রাপ্ত অ্যানিমেটেড সিটকম। ফ্লিব্যাগ (যুক্তরাজ্য) ও শিট্‌স ক্রিক (কানাডা) এই বিভাগে পুরস্কার বিজয়ী মার্কিন যুক্তরাষ্ট্রের বাইরের অনুষ্ঠান।

বিজয়ীদের তালিকা

১৯৫০-এর দশক

১৯৬০-এর দশক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

২০২০-এর দশক

একাধিকবার পুরস্কার বিজয়ী অনুষ্ঠান

৫টি পুরস্কার
 ফ্রেজিয়ার (টানা)
 মডার্ন ফ্যামিলি (টানা)

৪টি পুরস্কার
 অল ইন দ্য ফ্যামিলি (টানা ৩ বার)
 চিয়ার্স (টানা ২ বার)

৩টি পুরস্কার
 দ্য ডিক ভ্যান ডাইক শো (টানা)
 দ্য ম্যারি টাইলার মুর শো (টানা)
 দ্য ফিল সিলভার্স শো (টানা)
 ট্যাক্সি (টানা)
 থার্টি রক (টানা)
 ভিপ (টানা)

২টি পুরস্কার
 এভরিবডি লাভস রেমন্ড
 গেট স্মার্ট (টানা)
 দ্য গোল্ডেন গার্লস (টানা)
 আই লাভ লুসি (টানা)
 দ্য জ্যাক বেনি প্রোগ্রাম
 মার্ফি ব্রাউন

নেটওয়ার্ক অনুযায়ী মোট পুরস্কার
 এনবিসি - ২৬
 সিবিএস - ২২
 এবিসি - ১১
 এইচবিও - ৪
 ফক্স - ২
 প্রাইম ভিডিও - ২
 অ্যাপল টিভি+ - ১
 পপ টিভি - ১

আরও দেখুন
 সেরা নাট্যধর্মী ধারাবাহিক বিভাগে প্রাইমটাইম এমি পুরস্কার
 শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার
 শ্রেষ্ঠ হাস্যরসাত্মক টিভি ধারাবাহিক বিভাগে ক্রিটিকস চয়েস টেলিভিশন পুরস্কার

তথ্যসূত্র

বহিঃসংযোগ
 Primetime Emmy® Awards
 Primetime Emmy® Awards History Database 

প্রাইমটাইম এমি পুরস্কার
প্রতি বৎসর হালনাগাদ করা দরকার এমন নিবন্ধ
বিজ্ঞান ও প্রযুক্তিতে একুশে পদক বিজয়ীদের তালিকা

বিজ্ঞান ও প্রযুক্তিতে একুশে পদক বাংলাদেশের বিজ্ঞানী ও প্রযুক্তিবিদদের জন্য একটি জাতীয় এবং সর্বোচ্চ বেসামরিক পুরস্কার। বিজ্ঞান ও প্রযুক্তি চর্চায় অনন্য অবদানের স্বীকৃতি প্রদানের উদ্দেশ্যে ২০০০ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

বিজয়ীদের তালিকা

আরও দেখুন 
 ভাষা আন্দোলনে একুশে পদক বিজয়ীদের তালিকা
 মুক্তিযুদ্ধে একুশে পদক বিজয়ীদের তালিকা
 শিক্ষায় একুশে পদক বিজয়ীদের তালিকা
 গবেষণায় একুশে পদক বিজয়ীদের তালিকা
 ভাষা ও সাহিত্যে একুশে পদক বিজয়ীদের তালিকা
 শিল্পকলায় একুশে পদক বিজয়ীদের তালিকা
 সাংবাদিকতায় একুশে পদক বিজয়ীদের তালিকা
 সমাজসেবায় একুশে পদক বিজয়ীদের তালিকা
 অর্থনীতিতে একুশে পদক বিজয়ীদের তালিকা

তথ্যসূত্র

বহিঃসংযোগ 

একুশে পদক
বীরানা

বীরানা ১৯৮৮ সালে মুক্তিপ্রাপ্ত একটি হিন্দি ভৌতিক চলচ্চিত্র। এই চলচ্চিত্রের পরিচালক - প্রযোজক ছিলেন র‍্যামজে ব্রাদার্স।

কাহিনী

অভিনয়
 হেমন্ত বীর্জে - হেমন্ত
 জ্যাসমিন - জেসমিন
 শীলা চাড্ডা - শীলা
 কুলভূষণ খারবান্দা - ঠাকুর মহেন্দ্র প্রতাপ
 সতীশ শাহ - হিচকক
 বিজয়েন্দ্র - সমীর প্রতাপ
 গুলশান গ্রোভার - রঘু
 রমা ভিজ - প্রীতি
 রাজেশ বিবেক - তান্ত্রিক বাবা
 নরেন্দ্র নাথ - ডাক্তার

তথ্যসূত্র 

১৯৮৮-এর চলচ্চিত্র
ভারতীয় চলচ্চিত্র
১৯৮০-এর দশকের হিন্দি ভাষার চলচ্চিত্র
বাপ্পী লাহিড়ীর সুরারোপিত চলচ্চিত্র
ভারতীয় লোমহর্ষক চলচ্চিত্র
মুসৌরিতে ধারণকৃত চলচ্চিত্র
আরিয়ান ভৌমিক

আরিয়ান ভৌমিক একজন ভারতীয় বাঙালী অভিনেতা যিনি ২০১১ সালে চলো পাল্টাই চলচ্চিত্রে অভিনয়ের জন্য সমধিক পরিচিত। চলচ্চিত্রের পাশাপাশি তিনি টেলিভিশন সিরিয়ালে অভিনয় করেছেন। ২০১৩ সালে প্রখ্যাত অভিনেতা প্রসেঞ্জিত চ্যাটার্জির সংগে মিশর রহস্যে অভিনয় তাকে পরিচিতি এনে দিয়েছে। ২০১৭ সালে আরিয়ান অভিনীত ইয়েতি অভিযান মুক্তি পায়।

কর্মজীবন 
আরিয়ানের আসল নাম দেবদান। ২০১৩ সালে তিনি আরিয়ান নাম গ্রহণ করেন। ২০০৮ সালে নীল রাজার দেশে চলচ্চিত্রে অভিনয়ের মাধ্যমে ভৌমিকের অভিনয় জীবন শুরু হয়। তখন তিনি ক্লাস এইটে পড়তেন। ২০১১ সালে হরনাথ চক্রবর্তীর চলো পাল্টাই চলচ্চিত্রে আরিয়ান প্রসেনজিৎ চ্যাটার্জির ছেলের চরিত্রে অভিনয় করেন।

চলচ্চিত্র

তথ্যসূত্র 

১৯৯২-এ জন্ম
২১শ শতাব্দীর ভারতীয় অভিনেতা
জীবিত ব্যক্তি
কলকাতার অভিনেতা
পশ্চিমবঙ্গের অভিনেতা
ভারতীয় চলচ্চিত্র অভিনেতা
বাঙালি টেলিভিশন অভিনেতা
ভারতীয় বায়ু সেনা একাডেমী

ভারতীয় বিমান বাহিনী বিদ্যায়তন ইংরেজিতে যেটি এয়ার ফোর্স একাডেমী ডুন্ডিগাল নামে পরিচিত এবং এই নামেই এই বিদ্যায়তনটি সর্বাধিক পরিচিত হচ্ছে ভারতের বিমান বাহিনীর জন্য কমিশন্ড অফিসার গড়ে তোলার প্রাথমিক প্রশিক্ষণ কেন্দ্র।

এই প্রশিক্ষণ কেন্দ্রটি ১৯৬৯ সালে বানানো হয় এবং ১৯৭১ সাল থেকে এর কার্যক্রম শুরু হয়। হায়দ্রাবাদ এবং সেকান্দারাবাদ শহর থেকে প্রায় ২৫ কিমি দূরে এর অবস্থান এবং ৭০০০ একর ভূমি নিয়ে গঠিত। ভারতীয় বিমান বাহিনীর বৈমানিক সহ সকল শাখার কমিশন্ড অফিসার পদ পাওয়ার জন্য এখানেই মূল এবং প্রাথমিক প্রশিক্ষণ হয়ে থাকে।

তথ্যসূত্র

বিমান বাহিনীর প্রশিক্ষণ কেন্দ্র
ভারতীয় সামরিক প্রশিক্ষণ কেন্দ্র
ভারতীয় বিমান বাহিনীর প্রশিক্ষণ কেন্দ্র
ভারতীয় বিমানবাহিনী
১৯৬৯-এ অন্ধ্রপ্রদেশে প্রতিষ্ঠিত
রাজ আনাদকাত

রাজ আনাদকাত হলেন একজন ভারতীয় টেলিভিশন অভিনেতা। তিনি ৮ আগস্ট ২০১৬ হতে সনিতে সম্প্রচারিত এক রিশতা সাজেদারি কা নাটকে "নিশান্ত সেঠিয়া" চরিত্রে অভিনয় করেছেন। ২০১৭ সালে মার্চে, আনাদকাত সাব টিভিতে প্রচারিত জনপ্রিয় নাটকে তারক মেহতা কা উল্টা চশমায় "ত্রিপেন্দ্র জেঠালাল গাড়া" চরিত্রে ভাব্য গান্ধীকে প্রতিস্থাপন করেছেন।

টেলিভিশন

তথ্যসূত্র

জীবিত ব্যক্তি
১৯৯৬-এ জন্ম
ভারতীয় টেলিভিশন অভিনেতা
আলমা

আলমা-সোফিয়া মাইট্টিয়েন (জন্ম ১৭ জানুয়ারি ১৯৯৬), পেশাগতভাবে তিনি আলমা নামে বহুল পরিচিত, একজন ফিনিশ গায়িকা এবং গীতিকার।

কর্মজীবন

২০১৩: আইডলস 
২০১৩ সালে, ১৭ বছর বয়সে, আলমা ফিনল্যান্ডের সঙ্গীত প্রতিযোগিতা ফিনিশ আইডলস এর সপ্তম সিজন এ পরীক্ষা দেন। এবং ওই প্রতিযোগিতায় তিনি ৫ম স্থান অর্জন করে প্রতিযোগিতা শেষ করেন।

২০১৫–বর্তমান: ডাই মাই হেয়ার 
২০১৫ সালে, ফিনিশ র‍্যাপার সিনি সোবাটেজ এর "মওটা ক্যু মা" নামক এককে তাকে সাহায্যকারী গায়িকা হিসেবে কণ্ঠ দিতে দেখা যায়।  ২০১৬ সালের মার্চ মাসে, আলমা রেকর্ড লেবেল ইউনিভার্সাল মিউজিক এর সাথে চুক্তিবদ্ধ হন, এবং জুন মাসে তিনি তার প্রথম একক "কার্মা" প্রকাশ করেন। গানটি ফিনল্যান্ডের তালিকা ফিনিশ সিংগেলস চার্ট এ সেরা ৫ নম্বরে উঠে আসে।  এছাড়াও তিনি জার্মান ডিজে এবং প্রযোজক ফেলিক্স যেইহন এর "বনফায়ার" নামক গানটিতে কণ্ঠ দেন। ২০১৬ সালের জুলাই মাসে, গানটি একক হিসেবে প্রকাশ করা হয়।  ২০১৬ সালের সেপ্টেম্বরে, আলমা নেদারল্যান্ডের গ্রোনিন্জেন পৌরসভায় অনুষ্ঠেও ইউরোসনিক নূরর্ডনস্রেগ এর ৩১ তম সংস্করণে গান পরিবেশন করার জন্য প্রতিপন্ন হন।  ২০১৬ সালের ২৮ শে অক্টোবরে, তিনি তার আত্বপ্রকাশকারী ইপি "ড্যাই মাই হেয়ার" প্রকাশ করেন।
২০১৭ সালের মার্চ মাসে, তিনি তার "চেসিং দ্য হাইস" নামক এককটি প্রকাশ করেন। গানটি ফিনল্যান্ডের তালিকা ফিনিশ চার্টে সেরা ১০ নম্বরে স্থান করে নেয়। সেই বছরের জুন মাসে গানটি যুক্তরাজ্যে প্রকাশ করা হয়, এবং গানটি আলমার প্রথম কোন যেটি যুক্তরাজ্যের তালিকায় সেরা ২০ নম্বরে উঠে আসে।  তিনি ব্রিটিশ ডিজে সাব ফোকাস এর "ডোন্ট ইউ ফিল এট" গানটিতে সাহায্যকারী গায়িকা হিসেবে কাজ করেন, যেটি প্রকাশ করা হয় ২০১৭ সালের মে মাসে।  এছাড়াও তিনি, ফরাসি গায়ক, গীতিকার এবং প্রযোজক মার্টিন সলভেইগ'র গান "অল স্টারস" এ সাহয্যকারী গায়িকা হিসেবে কণ্ঠ দেন, গানটি ২০১৭ সালের জুন মাসে একক হিসেবে প্রকাশ করা হয়।

ডিস্কোগ্রাফী

আতত পরিবেশন সমূহ

একক সমূহ

মূল গায়িকা হিসেবে

সাহায্যকারী গায়িকা হিসেবে

তথ্যসূত্র

বহিঃসংযোগ 
 Facebook

আরসিএ রেকর্ডসের শিল্পী
১৯৯৬-এ জন্ম
জীবিত ব্যক্তি
২১শ শতাব্দীর গায়িকা
এপিক রেকর্ডসের শিল্পী
ওয়ার্নার রেকর্ডসের শিল্পী
এলজিবিটিকিউ গীতিকার
ইউনিভার্সাল মিউজিক গ্রুপের শিল্পী
ভার্জিন রেকর্ডসের শিল্পী
২০শ শতাব্দীর এলজিবিটিকিউ ব্যক্তি
২১শ শতাব্দীর ফিনীয় গায়িকা
লেসবিয়ান সঙ্গীতশিল্পী
জ্ঞানচন্দ্র ঘোষ

জ্ঞানচন্দ্র ঘোষ  (৪ সেপ্টেম্বর ১৮৯৪ – ২১ জানুয়ারি ১৯৫৯)  একজন বাঙালি রসায়নবিদ, শিক্ষক ও উদ্ভাবক।তিনি ভারতবর্ষে জ্ঞান ঘোষ আর ইউরোপে স্যার জি সি ঘোষ নামে পরিচিত ছিলেন। তিনি তার অমূল্য গবেষণা কর্ম, শিল্প ক্ষেত্রে প্রযুক্তির ব্যবহার ও ভারতে প্রযুক্তি শিক্ষার বিস্তারে অগ্রণী ভূমিকা পালনের জন্য চিরস্মরণীয় হয়ে আছেন।

জন্ম ও শিক্ষাজীবন 

জ্ঞানচন্দ্র ঘোষের জন্ম ব্রিটিশ ভারতের বর্তমানে পশ্চিমবঙ্গের পুরুলিয়ায় ১৮৯৪ খ্রিস্টাব্দের ৪ সেপ্টেম্বর। পিতার নাম রামচন্দ্র ঘোষ। ১৯০৯ খ্রিস্টাব্দে গিরিডি থেকে প্রবেশিকা পরীক্ষায় উত্তীর্ণ হন। ১৯১১ খ্রিস্টাব্দে চতুর্থ স্থান অধিকার করে আই.এসসি ও কলকাতার প্রেসিডেন্সি কলেজ থেকে ১৯১৩ খ্রিস্টাব্দে রসায়ন শাস্ত্রে প্রথম শ্রেণীতে প্রথম হয়ে বি.এসসি এবং ১৯১৫ খ্রিস্টাব্দে প্রথম শ্রেণীতে প্রথম হয়ে কলকাতা বিশ্ববিদ্যালয়হতে এম.এসসি.পাশ করেন । তিনি আচার্য প্রফুল্লচন্দ্র রায়ের ছাত্র ও সত্যেন্দ্রনাথ বসু ও মেঘনাদ সাহার সতীর্থ ছিলেন। তিনি গাঢ় দ্রবণের মধ্যে লবণের অণুগুলি কীভাবে আয়নিত হয়ে বিদ্যুৎ পরিবহন করে - এই বিষয়ে মৌলিক গবেষণা করে ১৯১৮ খ্রিস্টাব্দে ডি.এসসি উপাধি লাভ করেন ও কলকাতা বিশ্ববিদ্যালয়ের প্রেমচাঁদ রায়চাঁদ বৃত্তি ও স্যার তারকনাথ পালিত স্কলারশিপ পান। তার এই গবেষণালব্ধ তত্ত্ব "ঘোষের আয়নবাদ" নামে বিখ্যাত । বৃত্তি পেয়ে লন্ডনে যান এবং সেখান থেকে ডক্টরেট ডিগ্রি লাভ করেন । তার গবেষণা স্বনামধন্য বিজ্ঞানী ম্যাক্স প্লাংক, উইলিয়াম হেনরি ব্র্যাগ, ভালগার নের্নষ্ট প্রমুখ দ্বারা উচ্চ প্রসংশিত হয়।

কর্মজীবন 

এম.এসসি পরীক্ষার ফল প্রকাশের আগেই কলকাতা বিশ্ববিদ্যালয়ের তৎকালীন উপাচার্য আশুতোষ মুখোপাধ্যায় তাঁকে অধ্যাপকের পদ গ্রহণে আমন্ত্রণ জানান । ফল প্রকাশের পর নবনির্মিত রাজাবাজার বিজ্ঞান কলেজে রসায়ন বিভাগের অধ্যাপক নিযুক্ত হন । ১৯২১ খ্রিস্টাব্দে নবগঠিত ঢাকা বিশ্ববিদ্যালয়ে যোগ দেন এবং দীর্ঘ কুড়ি বৎসর অধ্যাপনার সাথে নানা ধরনের গবেষণায় ব্যাপৃত ছিলেন। তার মধ্যে আলোক রসায়ন বা ফোটো কেমিস্ট্রি উল্লেখযোগ্য । সাধারণ গ্যাস হতে ফিসার-ট্রপস পদ্ধতিতে অনুঘটকের উপস্থিতিতে তরল জ্বালানির উৎপাদন-বিষয়ে তার গবেষণা দেশেবিদেশে সমাদৃত হয়েছে । এই গবেষণা বিষয়ে তার রচিত গ্রন্থ হল - 'সাম ক্যাটালাইটিক রিয়্যাকশন অফ ইন্ডাস্ট্রিয়ার ইমপরট্যান্স'। ১৯৩৯ খ্রিস্টাব্দে নোবেলজয়ী বিজ্ঞানী চন্দ্রশেখর ভেঙ্কট রামনের পর বাঙ্গালোরেস্থিততথা ইণ্ডিয়ান ইনস্টিটিউট অফ সায়েন্সর অধিকর্তাসহ ভারতীয় বিজ্ঞান কংগ্রেসের সভাপতি হন। ইণ্ডিয়ান কেমিক্যাল সোসাইটির অন্যতম প্রতিষ্ঠাতা ছিলেন তিনি । ১৯৩৯ খ্রিস্টাব্দে থেকে দেশে নানা প্রতিষ্ঠানের গুরুত্বপূর্ণ দায়িত্বভার বহন করেছেন। ১৯৫০ খ্রিস্টাব্দে ভারতের প্রথম আই.আই.টি. খড়্গপুরের প্রথম ডিরেক্টর হন। ১৯৫৪ খ্রিস্টাব্দে কলকাতা বিশ্ববিদ্যালয়ের উপাচার্য হন । ভারতের পরিকল্পনা কমিশনের সদস্য হিসাবে শিক্ষা, বিজ্ঞান গবেষণা ও স্বাস্থ্য বিষয়ে পরামর্শক ছিলেন তিনি ।

সম্মাননা 

ডঃ জ্ঞানচন্দ্র ঘোষ দেশবিদেশের বহু সম্মান লাভ করেন । ১৯৪৩ খ্রিস্টাব্দে তিনি "নাইট" উপাধিতে ভূষিত হন। ভারত সরকার তাঁকে ১৯৫৪ খ্রিস্টাব্দে 'পদ্মভূষণ' সম্মানে সম্মানিত করে।

তথ্যসূত্র 

১৮৯৪-এ জন্ম
১৯৫৯-এ মৃত্যু
বাঙালি রসায়নবিদ
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
১৮৯০-এর দশকে জন্ম
২০শ শতাব্দীর ভারতীয় রসায়নবিদ
কলকাতা বিশ্ববিদ্যালয়ের শিক্ষক
নাইটস ব্যাচেলর
ঢাকা বিশ্ববিদ্যালয়ের শিক্ষক
বিজ্ঞান ও প্রকৌশলে পদ্মভূষণ প্রাপক
কলকাতার বিজ্ঞানী
কলকাতা বিশ্ববিদ্যালয়ের প্রাক্তন শিক্ষার্থী
নিউ আলিপুরের ব্যক্তি
চট্টগ্রাম সরকারি মহিলা পলিটেকনিক ইনস্টিটিউট

চট্টগ্রাম সরকারি মহিলা পলিটেকনিক ইনস্টিটিউট বাংলাদেশের মধ্যে কয়েকটি নতুন সরকারি পলিটেকনিক ইন্সটিটউট এর একটি। এই পলিটেকনিক ইনস্টিটিউটটি ২০০৫ সালে প্রতিষ্ঠিত হয়। এই প্রতিষ্ঠানে বর্তমানে ৪ টি বিভাগে চার বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে।

অবস্থান 
ইনস্টিটিউটটি চট্টগ্রাম নগরীর হালিশহর এলাকায় অবস্থিত।

সুবিধাসমূহ
এই প্রতিষ্ঠানে শিক্ষার্থীদের জন্য রয়েছে পর্যাপ্ত পরিমাণ বসার জায়গা তাছাড়া রয়েছে নতুন নতুন দেশী, বিদেশী বই দিয়ে সমৃদ্ধ পাঠাগার, নতুন নতুন যন্ত্রাংশ দিয়ে বিভিন্ন বিষয়ক ল্যাব, রয়েছে অডিটোরিয়াম এবং ইন্টারনেট সুবিধা।

শিক্ষাব্যবস্থা 
উক্ত প্রতিষ্ঠানে ৪ টি অনুষদের শিক্ষার্থীদের পাঠদানের জন্য  রয়েছে ২ টি শিফট যা শুরু হয় সকাল ৮:০০ টা থেকে বিকেল ৫:০০ টা পর্যন্ত।

টেকনোলজি 
 কম্পিউটার
 ইলেকট্রনিক্স
 গার্মেন্টস ডিজাইন এন্ড প্যাটার্ন মেকিং
 আর্কিটেকচার এন্ড ইন্টেরিওর ডিজাইন

তথ্যসূত্র

বহিঃসংযোগ 
 অফিসিয়াল ওয়েবসাইট  

বাংলাদেশের কারিগরি শিক্ষাপ্রতিষ্ঠান
চট্টগ্রাম বিভাগের পলিটেকনিক ইনস্টিটিউট
বাংলাদেশের সরকারি পলিটেকনিক ইনস্টিটিউট
২০০৫-এ প্রতিষ্ঠিত শিক্ষাপ্রতিষ্ঠান
বাংলাদেশের মহিলা বিশ্ববিদ্যালয় ও মহাবিদ্যালয়
চট্টগ্রাম জেলার মহাবিদ্যালয়
২০০৫-এ বাংলাদেশে প্রতিষ্ঠিত
ইয়ান অস্টিন

ইয়ান ডেভিড অস্টিন (; জন্ম: ৩০ মে, ১৯৬৬) ল্যাঙ্কাশায়ারের হ্যাসলিংডেনে জন্মগ্রহণকারী প্রথীতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন। পাশাপাশি নিচেরসারিতে বামহাতে ব্যাটিং করতেন ইয়ান অস্টিন।

প্রথম-শ্রেণীর ক্রিকেট 
১৯৮৭ সালে ল্যাঙ্কাশায়ারের পক্ষে প্রথম-শ্রেণীর ক্রিকেটে অভিষেক ঘটে তার। এর পূর্বের মৌসুমে সানডে লীগের একটি খেলায় দলটির পক্ষে অংশগ্রহণ করেছিলেন। এরপর থেকেই সমগ্র খেলোয়াড়ী জীবন এ ক্লাবের পক্ষে অবস্থান করেন। ১২৪ খেলায় অংশ নিয়ে ২৭.৯৮ গড়ে ৩,৭৭৮ রান ও ৩০.৩৫ গড়ে ২৬২ উইকেট দখল করেন।

খেলোয়াড়ী জীবনের শেষদিকে সর্বাপেক্ষা সফলতম মৌসুম কাটে তার। ১৯৯৮ সালে ন্যাটওয়েস্ট ট্রফি ও সানডে লীগ প্রতিযোগিতার উভয়টিতেই শিরোপা জয় করে তার দল।

একদিনের আন্তর্জাতিক 
এরপর গ্রীষ্মের শেষদিকে শ্রীলঙ্কার বিপক্ষে একদিনের আন্তর্জাতিকে অভিষেক ঘটে তার। এ সকল খেলায় অনন্য সাধারণ ক্রীড়াশৈলী উপস্থাপনার প্রেক্ষিতে ১৯৯৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।

১৯৯৯ সালের ক্রিকেট বিশ্বকাপে ইংল্যান্ড দলের অন্যতম সদস্য ছিলেন ইয়ান অস্টিন। দলের প্রথম খেলায় ড্যারেন গফের সাথে বোলিং উদ্বোধন করতে নামেন। লর্ডসে শ্রীলঙ্কার বিপক্ষে ২/২৫ লাভ করেন। তবে আর একটি খেলায় অংশ নেয়ার পর তার আন্তর্জাতিক ক্রিকেট জীবনের ইতি ঘটে। একই প্রতিযোগিতায় কেনিয়ার বিপক্ষে সর্বশেষ খেলায় অংশ নেন তিনি।

এরপর খেলোয়াড়ী জীবনের বাদ-বাকি সময় ল্যাঙ্কাশায়ারের পক্ষে কাটান। ২০০০ সালে আর্থিক সুবিধাগ্রহণের মৌসুমে £১৫৫,০০০ পাউন্ড-স্টার্লিং লাভ করেন। জুন, ২০০১ সালের শুরুর দিকে অংশ নেয়ার পর আর কোন প্রথম-শ্রেণীর খেলায় অংশ নেননি। তবে পরের বছর কয়েকটি একদিনের খেলায় অংশ নিয়েছিলেন তিনি।

অবসর 
২০০২ সালে কাম্বারল্যান্ডের পক্ষে কয়েকটি খেলায় অংশগ্রহণের পর ও পরের বছর ল্যাঙ্কাশায়ার লীগের ওরস্লি কাপের চূড়ান্ত খেলায় অংশগ্রহণ শেষে অস্টিন ২০০৩ মৌসুম শেষে প্রথম-শ্রেণীর ক্রিকেটকে বিদায় জানান ইয়ান অস্টিন। শৈশবকালের ব্যাক্সেনডেন ক্লাবকে রিবলসডেল লীগের শিরোপা জয়ে সহায়তার পূর্বে সেন্ট অ্যানসের পক্ষে নর্দার্ন প্রিমিয়ার লীগের মাধ্যমে খেলার জগতে ফিরে আসেন। এরপর ২০১০ মৌসুম শেষে সকল স্তরের ক্রিকেটকে বিদায় জানান।

তথ্যসূত্র

আরও দেখুন 
 অ্যান্ড্রু ফ্লিনটফ
 অ্যাডাম হলিউক
 উইজডেন বর্ষসেরা ক্রিকেটার
 ১৯৯৯ ক্রিকেট বিশ্বকাপ দলসমূহ

বহিঃসংযোগ 
 
 

১৯৬৬-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের একদিনের আন্তর্জাতিক ক্রিকেটার
উইজডেন বর্ষসেরা ক্রিকেটার
কাম্বারল্যান্ডের ক্রিকেটার
ল্যাঙ্কাশায়ারের ক্রিকেটার
হ্যাসলিংডেনের ব্যক্তিত্ব
২০শ শতাব্দীর ইংরেজ পুরুষ ক্রীড়াবিদ
খরাজ মুখোপাধ্যায়

খরাজ মুখোপাধ্যায় (জন্ম: ৭ জুলাই ১৯৬৩) একজন ভারতীয় অভিনেতা ও নেপথ্য গায়ক।  ১৯৮০ সালে হুলস্থুল চলচ্চিত্রে অভিনয়ের মাধ্যমে তিনি বাংলা চলচ্চিত্রে যাত্রা শুরু করেন। প্রায় তিন দশক ধরে তিনি পাতালঘর, বাই বাই ব্যাংকক, কাহানি, দ্য নেমসেক, এক্সিডেন্ট,  মুক্তধারা, স্পেশাল ২৬, জাতিস্মর সহ অসংখ্য চলচ্চিত্রে অভিনয় করেছেন।

ব্যক্তিজীবন 
তিনি কলকাতার সেন্ট লরেন্স হাই স্কুল থেকে তার প্রাথমিক শিক্ষা সমাপ্ত করেন। তার নাট্যগুরু রমাপ্রসাদ বণিক। বাণিজ্যিক এবং স্বাভাবিক অভিনয়ে তিনি দক্ষতা অর্জন করেছেন। ২০১২ সালের কাহানী চলচ্চিত্রে তিনি ইনস্পেকটর চ্যাটার্জী চরিত্রে অভিনয় করেন। ২০০৪ সালে পাতালঘর চলচ্চিত্রের জন্য বেঙ্গল ফিল্ম জার্নালিস্টস' অ্যাসোসিয়েশন – সেরা পুরুষ প্লেব্যাক পুরস্কার লাভ করেন।

চলচ্চিত্রের তালিকা

২০১০-২০১৫

২০১৫ - ২০২০

২০২০ - বর্তমান

ওয়েব ধারাবাহিক 

 কামিনী
 রহস্য রোমাঞ্চো
 ফেলুদা ফেরত
 রশ্মি
 ব্যাধ

আরও দেখুন 
 ছবি বিশ্বাস
 রজতাভ দত্ত

তথ্যসূত্র

বহিঃসংযোগ

১৯৬৩-এ জন্ম
জীবিত ব্যক্তি
পশ্চিমবঙ্গের অভিনেতা
বাঙালি টেলিভিশন অভিনেতা
ভারতীয় চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
কলকাতা বিশ্ববিদ্যালয়ের প্রাক্তন শিক্ষার্থী
মেঘা গুপ্তা

মেঘা গুপ্তা হলেন একজন ভারতীয় টেলিভিশন অভিনেত্রী এবং মডেল। তিনি বেশ কয়েকটি টেলিভিশন ধারাবাহিকে উপস্থিত হয়েছেন; যার মধ্যে উল্লেখযোগ্য হলো: কাব্যঞ্জলি, কুমকুম, মমতা, সি.আই.ডি., এমটিভি বিগ এফ (২য় পর্ব), ম্যায় তেরি পারছাই হুঁ। তিনি নামান শর সাথে নাচ বালিয়ে ৪-এ প্রতিযোগিতা করেন এবং উক্ত প্রতিযোগিতায় তারা রানার্স-আপ হন। গুপ্তা ২০১৪ সালের আগস্টে ইয়ে হে আশিকি এবং পেয়ার তুনে কেয়া কিয়ার মতো নাটকে অভিনয় করেছেন।

গুপ্তা ২০১০ সালে ফেম সিনেমাসের মালিক আদিত্য শ্রফকে বিবাহ করেন, কিন্তু তাদের মধ্যে ২০১৪ সালে বিবাহ বিচ্ছেদ ঘটে। অতঃপর ২০১৬ সালে আগস্টে, তিনি এক থা রাজা এক থী রানীর অভিনেতা সিদ্ধান্ত কর্ণিকের সাথে বিবাহবন্ধনে আবদ্ধ হন।

টেলিভিশন

চলচ্চিত্র

তথ্যসূত্র 

জীবিত ব্যক্তি
ভারতীয় নারী মডেল
মুম্বইয়ের নারী মডেল
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
মুম্বইয়ের অভিনেত্রী
থাকিন বা হিয়েন

থাকিন বা হিয়েন (১৯১৭ - ২০ নভেম্বর, ১৯৪৬) ছিলেন বর্মা কমিউনিস্ট পার্টির অন্যতম প্রতিষ্ঠাতা সদস্য ও সাম্যবাদী বিপ্লবী। তিনি ব্রিটিশ শাসিত বর্মার ট্রেড ইউনিয়ন আন্দোলনের প্রধান নেতা ছিলেন।

বিপ্লবী কর্মকাণ্ড
বা হিয়েনের পিতার নাম ছিল ইউ মিন এবং মাতা দাও উ। তিনি ইনোয়া শহরে জন্মগ্রহণ করেন। ১৯৩৫ সালে থাকিন বা হিয়েন সারা বর্মা ছাত্র সংসদের সভাপতি হন। রেঙ্গুনের নাগানি বুক ক্লাবের জন্যে মার্ক্সবাদী সাহিত্যের অনুবাদ করেছিলেন। বর্মার জাতীয়তাবাদী সংগঠন দোবামা এশিয়াওনে'র নেতা ছিলেন তিনি। থাকিন বা হিয়েন তেলের খনি শ্রমিকদের সংগঠন গড়ে তুলেছিলেন ইয়েনেঙ্গুয়াং শহরে। ১৯৩৯ সাল থেকে বর্মা কমিউনিস্ট পার্টির কেন্দ্রীয় কমিটিতে গুরুত্বপূর্ণ ভূমিকা রেখেছেন। তিনি ১৯৪০-৪২ সাল পর্যন্ত কারাবন্দী থাকেন। টাঙ্গু অঞ্চল ফ্যাসিবিরোধী বাহিনীর প্রধান হিসেবে কাজ করার সময় ১৯৪৫ সালে আত্মগোপনে চলে যান। সারা বর্মা ট্রেড ইউনিয়ন কংগ্রসে সংগঠন পূনর্গঠিত হলে তিনি হন তার প্রথম সভাপতি।

মৃত্যু
তিনি ২০ নভেম্বর, ১৯৪৬ সালে মান্দালয়ে হাসপাতালে মাত্র ৩০ বছর বয়েসে ম্যালেরিয়া আক্রান্ত হয়ে মারা যান।

তথ্যসূত্র

বর্মী সাম্যবাদী
১৯১৩-এ জন্ম
১৯৪৬-এ মৃত্যু
১৯১৭-এ জন্ম
ইয়াংগুন বিশ্ববিদ্যালয়ের প্রাক্তন শিক্ষার্থী
ভাষা আন্দোলনে একুশে পদক

ভাষা আন্দোলনে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি ১৯৫২ সালের ভাষা আন্দোলনের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০০০ সালে ভাষা শহীদ বরকত, ভাষা শহীদ জব্বার, ভাষা শহীদ সালাম, ভাষা শহীদ রফিক, ভাষা শহীদ শফিউর এবং ভাষা সৈনিক গাজীউল হককে প্রথমবারের মতো “ভাষা আন্দোলনে একুশে পদক” প্রদান করা হয়।

আরও দেখুন 
 একুশে পদক;
 ভাষা আন্দোলনে একুশে পদক বিজয়ীদের তালিকা।

তথ্যসূত্র

বহিঃসংযোগ 

একুশে পদক
শাহী ইমাম

শাহী ইমাম বলতে দিল্লী জামে মসজিদের ইমামগণকে বুঝানো হয়ে থাকে। মোগল সম্রাট শাহজাহান ১৬৪৪ সালে উক্ত মসজিদ নির্মাণ শুর করেন, দীর্ঘ ১২ বছর লাগে মসজিদটি বানাতে। সম্রাট শাহজাহান শাহী মসজিদের জন্য বুখারা নগরীর (বর্তমান উজবেকিস্থানের একটি শহর) সৈয়দ আব্দুল গফুর শাহ বুখারীকে নিয়ে আসেন ইমাম হিসেবে নিয়োগদান করার জন্য। সৈয়দ আব্দুল গফুর শাহ বুখারী দিল্লী জামে মসজিদেরর প্রথম ইমাম, তার ইমামতিতে ১৬৫৬ সালের ২৩শে জুলাই প্রথম নামায আদায় করা হয়। সম্রাট শাহজাহান তাকে শাহী ইমাম উপাধী প্রদান করেন এবং ইমামত-এ-উজমার উচ্চ পদে নিয়োগ প্রদান করেন। দিল্লী জামে মসজিদের বর্তমান ইমাম (২০১৭ সাল) প্রথম ইমামের বংশধর। মুসলিম বিশ্বে সাধারণত এভাবে ইমাম নিয়োগ দেয়া হয়না। কিন্তু সম্রাট শাহজাহানের কারণে ১৬৫৬ সালের পর থেকে এই রীতি শুধুমাত্র উক্ত মসজিদের জন্য আইনে পরিণত হয়েছে, যা দীর্ঘ মোগল সাম্রাজ্যকাল থেকে বর্তমান পর্যন্ত চলে এসেছে। শুধুমাত্র সৈয়দ আব্দুল গফুর শাহ বুখারীর বংশধর শাহী ইমাম হতে পারবেন।

দিল্লী জামে মসজিদের ইমামগণ 

দিল্লী জামে মসজিদের ইমামগণের নামঃ 

 সৈয়দ আব্দুল গফুর শাহ বুখারী (২৩শে জুলাই ১৬৫৬ থেকে শুরু)
 সৈয়দ আব্দুল শাকুর শাহ বুখারী
 সৈয়দ আব্দুল রাহিম শাহ বুখারী
 সৈয়দ আব্দুল গফুর শাহ বুখারী থানি
 সৈয়দ আব্দুল রেহমান শাহ বুখারী
 সৈয়দ আব্দুল কারিম শাহ বুখারী
 সৈয়দ মীর জীবন শাহ বুখারী
 সৈয়দ মীর আহমেদ আলী শাহ বুখারী ( ১৬ই অক্টোবর ১৮৯২ সাল পর্যন্ত)
 সৈয়দ মোহাম্মাদ শাহ বুখারী (১৬ই অক্টোবর ১৮৯২ সাল থেকে) 
 সৈয়দ আহমেদ বুখারী (২০ ফেব্রুয়ারি ১৯৪২ পর্যন্ত)
 সৈয়দ হামিদ বুখারী (২০ ফেব্রুয়ারি ১৯৪ - ৮ জুলাই ১৯৭৩ পর্যন্ত)
 সৈয়দ আব্দুল্লাহ বুখারী  (৮ জুলাই ১৯৭৩ - ১৪ অক্টোবর ২০০০ )
 সৈয়দ আহমেদ বুখারি (১৪ অক্টোবর ২০০০ থেকে বর্তমান )

পরবর্তী শাহী ইমাম 
সৈয়দ শাবান বুখারী (আনুষ্ঠানিক পদবী "দস্তারবন্দী") হলেন ভবিষ্যত শাহী ইমাম। তিনি ২০১৪ সালের ২২ নভেম্বর নায়েবে ইমাম (ডেপুটি শাহী ইমাম) হিসেবে মনোনীত হন। তার পিতা ও বর্তমান সৈয়দ আহমেদ বুখারী যতদিন জীবিত থাকবেন বা সঠিক ভাবে দায়িত্ব পালন করতে পারবেন ততদিন পর্যন্ত সৈয়দ শাবান বুখারী ডেপুটি হিসেবে কাজ করতে করবেন। তারপর তাকে শাহী ইমাম হিসেবে নিয়োগ দেয় হবে। বর্তমান শাহী ইমামের পিতা সৈয়দ আব্দুল্লাহ বুখারী তার অসুস্থতার জন্য সকল দায়িত্ব তার পুত্রকে দিয়েছিলেন। তিনি ২০০৯ সালের ৮ জুলাই হৃদযন্ত্র বিকল হয়ে মারা যান।  তখন থেকে তার পুত্র সৈয়দ আহমেদ বুখারী শাহী ইমামের পদে নিযুক্ত আছেন।

আরো দেখুন

তথ্যসূত্র 

ভারতে ইসলাম
ইসলাম বিষয়ক অসম্পূর্ণ নিবন্ধ
দিল্লির মসজিদ
ভারতীয় ইমাম
আর্থার মেইলি

আর্থার আলফ্রেড মেইলি (; জন্ম: ৩ জানুয়ারি, ১৮৮৬ - মৃত্যু: ৩১ ডিসেম্বর, ১৯৬৭) নিউ সাউথ ওয়েলসের জেটল্যান্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৬ সময়কালে অস্ট্রেলিয়ার পক্ষে ২১ টেস্টে অংশ নেয়ার সুযোগ ঘটে তার।

ঘরোয়া প্রথম-শ্রেণীর ক্রিকেটে ১৯১২ থেকে ১৯৩০ সময়কালে নিউ সাউথ ওয়েলসের প্রতিনিধিত্ব করেছেন আর্থার মেইলি। দলে তিনি মূলতঃ বোলার ছিলেন। ডানহাতে লেগ ব্রেক ও গুগলি বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন তিনি।

খেলোয়াড়ী জীবন 
১৭ ডিসেম্বর, ১৯২০ তারিখে ইংল্যান্ডের বিপক্ষে তার টেস্ট অভিষেক হয়। একই দলের বিপক্ষে ১৪ আগস্ট, ১৯২৬ তারিখে সর্বশেষ টেস্টে অংশগ্রহণ করেন তিনি। সমগ্র খেলোয়াড়ী জীবনে ৯৯টি টেস্ট উইকেটের সন্ধান পেয়েছেন। তন্মধ্যে, ১৯২০-২১ মৌসুমের অ্যাশেজ সিরিজেই পেয়েছিলেন ৩৬ উইকেট। মেলবোর্নে অনুষ্ঠিত সিরিজের চতুর্থ টেস্টের দ্বিতীয় ইনিংসে ৯/১২১ নিয়ে নিজস্ব সেরা বোলিং নৈপুণ্য তুলে ধরেন। তার এ সাফল্যটি অদ্যাবধি যে-কোন অস্ট্রেলীয় বোলারের সেরা বোলিং পরিসংখ্যান হিসেবে টিকে রয়েছে।

১৯২৪-২৫ মৌসুমে ইংল্যান্ড দল অস্ট্রেলিয়ায় খেলতে আসে। সিডনিতে দশম উইকেট জুটিতে সফরকারী দলের বিপক্ষে জনি টেলরের সাথে রেকর্ডসংখ্যক রান তুলেন। ১১ জুলাই, ২০১৩ তারিখে ফিল হিউজ ও অ্যাস্টন অ্যাগার এ রেকর্ড ভাঙ্গার পূর্ব-পর্যন্ত অক্ষত ছিল।

১৯২১ সালের অ্যাশেজ সফরে চেল্টেনহামে অনুষ্ঠিত প্রথম-শ্রেণীর ক্রিকেটে অবিস্মরণীয় নৈপুণ্য প্রদর্শন করেন। গ্লুচেস্টারশায়ারের বিপক্ষে দ্বিতীয় ইনিংসে ৬৬ রানে সকল উইকেট লাভ করেন আর্থার মেইলি।

ঐ সাফল্যের বিপরীতে তিনি প্রথম-শ্রেণীর ক্রিকেটে সর্বাপেক্ষা ব্যয়বহুল বোলিং পরিসংখ্যান দাঁড় করানোর অধিকারী। ১৯২৬-২৭ মৌসুমে মেলবোর্নে নিউ সাউথ ওয়েলসের প্রতিনিধিত্ব করেন। প্রতিপক্ষ ভিক্টোরিয়া প্রথম-শ্রেণীর ক্রিকেটে সর্বাধিক ১১০৭ রানের রেকর্ড গড়ে। মেইলি আট-বলে গড়া ৬৪ ওভার বোলিং করে কোন মেইডেন লাভ করেননি। ইনিংসে তার বোলিং পরিসংখ্যান ছিল ৪/৩৬২।

ব্যক্তিগত জীবন 
শুরুরদিকে তিনি শ্রমিক হিসেবে কর্মজীবন অতিবাহিত করেন। পরবর্তীকালে প্রতিভাবান লেখক ও শিল্পী হিসেবে প্রতিষ্ঠা পান। ১৯২০ থেকে ১৯৫৩ সময়কালে তার সময়কালের ক্রিকেটারদের ঘিরে একগুচ্ছ কার্টুনের পুস্তিকা প্রকাশ করেন। ১৯৫৮ সালে আত্মজীবনীমূলক গ্রন্থ 'টেন ফর ৬৬ এন্ড অল দ্যাট' প্রকাশ করেন।

৩১ ডিসেম্বর, ১৯৬৭ তারিখে ৮১ বছর বয়সে নিউ সাউথ ওয়েলসের কিরাউই এলাকায় তার দেহাবসান ঘটে।

তথ্যসূত্র

আরও দেখুন 
 বার্ট ওল্ডফিল্ড
 জ্যাক গ্রিগরি
 আর্চি জ্যাকসন
 নিউ সাউথ ওয়েলস ক্রিকেট দল
 অস্ট্রেলীয় টেস্ট ক্রিকেটারদের তালিকা

বহিঃসংযোগ 

 
 
 Mailey, Alfred Arthur (Australian Dictionary of Biography)
  (5:47 to 6:07)

১৮৮৬-এ জন্ম
১৯৬৭-এ মৃত্যু
অস্ট্রেলীয় ক্রিকেটার
অস্ট্রেলীয় ব্যাঙ্গচিত্রবিদ
অস্ট্রেলিয়ার টেস্ট ক্রিকেটার
ইনিংসে ১০ উইকেট লাভকারী ক্রিকেটার
ক্রিকেট ঐতিহাসিক ও লেখক
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
নিউ সাউথ ওয়েলসের পুরুষ ক্রীড়াবিদ